# Laia Aleixandri i López

Laia Aleixandri i López (Santa Coloma de Gramenet, 25 d'agost de 2000) és una futbolista catalana que juga com a defensa o migcampista defensiva. D'ençà el 2022, el seu equip és el Manchester City FC de la FA Women's Super League d'Anglaterra.
A l'informe tècnic de la FIFA del 2016 la van definir com una centrecampista defensiva amb bona visió, forta a les entrades, bona passada i sortida cap endavant.
Aleixandri va guanyar l'Eurocopa sub-17 del 2015 i va ser subcampiona a les Eurocopes sub-17 del 2016 i 2017, formant part de l'equip ideal dels tres campionats. A més va ser subcampiona del món Sub-20 el 2018. També va guanyar dues lligues amb el Club Atlético de Madrid Féminas.

## Trajectòria

Aleixandri va començar a jugar a futbol amb 4 anys. Entre els anys 2006 i 2008 va jugar al CD Arrabal Calaf en la categoria prebenjamí. El 2008 va començar a jugar al Club Esportiu Sant Gabriel on va romandre durant 4 anys. En aquest club va jugar a les categories benjamí i aleví. Va entrar a les categories inferiors del Futbol Club Barcelona als 11 anys jugant a la categoria aleví-infantil i cadet-juvenil.
La temporada 2015/16 va entrar al FC Barcelona B, debutant a Segona Divisió amb 14 anys. L'equip es va proclamar campió del grup 3 de la categoria amb 72 punts en 26 partits, essent matemàticament campiones mancant dues jornades per a disputar-se. La temporada 2016/17 va tornar a formar part de la plantilla B del club tornant a quedar campiones de la seva categoria amb 60 punts.
Davant la manca d'oportunitats al primer equip del FC Barcelona, el 2017 va fitxar per l'Atlético de Madrid i va debutar el 2 de setembre a Primera Divisió en un partit a domicili que va enfrontar l'Atlètic de Madrid amb la Fundación Albacete. L'11 d'octubre va debutar a la Lliga de Campions Femenina de la UEFA davant el Verein für Leibesübungen Wolfsburg Frauen.
El 25 d'abril del 2018 va patir una fractura de cúbit i radi del braç dret jugant amb la selecció sub-20. Aleixandri va jugar 7 partits de lliga la temporada 2017/18 i va acabar proclamant-se campiona de Lliga i subcampiona de Copa amb l'Atlético de Madrid, títol que va repetir la temporada següent.

## Palmarès

| Títol | Club | Any |
| Segona Divisió Grup 3 | FC Barcelona B | 2015-2016 |
| Segona Divisió Grup 3 | FC Barcelona B | 2016-2017 |
| Primera Divisió | Atlético de Madrid | 2017-2018 |
| Primera Divisió | Atlético de Madrid | 2018-2019 |
| Supercopa d'Espanya | Atlético de Madrid | 2021 |
| Títol | Equip | Seu | Any |
| Europeu Sub-17 | Selecció d'Espanya | Suïssa | 2015 |

## Referències

* ↑ «FIFA U-17 Women’s World Cup Jordan 2016 - TECHNICAL REPORT AND STATISTICS». FIFA.com. [Consulta: 9 novembre 2018].
* ↑ «Laia Aleixandri, una altra catalana per al Manchester City». CCMA, 09-06-2022. [Consulta: 12 juliol 2022].
* ↑ «FIFA U-17 Women’s World Cup Jordan 2016 - TECHNICAL REPORT AND STATISTICS»
* ↑ «Laia Aleixandri, con 14 años, es la benjamina de la Sub-17». as.com, 23-03-2017. [Consulta: 9 novembre 2018].
* ↑ «Laia Aleixandri, el muro de La Rojita». as.com, 21-08-2018. [Consulta: 9 novembre 2018].
* ↑ «FC Barcelona Femenino Infantil-Alevín - 2012 / 2013». fcbarcelona.es. Arxivat de l'original el 12 de novembre de 2018. [Consulta: 12 novembre 2018].
* ↑ «FC Barcelona Femenino Juvenil-Cadete - 2013 / 2014». fcbarcelona.es. Arxivat de l'original el 12 de novembre de 2018. [Consulta: 12 novembre 2018].
* ↑ «FC Barcelona Femenino Juvenil-Cadete - 2014 / 2015». fcbarcelona.es. Arxivat de l'original el 12 de novembre de 2018. [Consulta: 12 novembre 2018].
* ↑ «FC Barcelona Femenino B - 2015 / 2016». fcbarcelona.es. [Consulta: 12 novembre 2018].
* ↑ «El Femenino B, campeón de la Segunda División». fcbarcelona.es, 24-04-2016. [Consulta: 12 novembre 2018].
* ↑ «FC Barcelona – Femení B - 2016 / 2017 / 2016». fcbarcelona.es. [Consulta: 12 novembre 2018].
* ↑ «El filial concluye otra gran temporada». fcbarcelona.es, 01-05-2017. [Consulta: 12 novembre 2018].
* ↑ «Laia Aleixandri, nuevo refuerzo del Atlético de Madrid Femenino». atleticodemadrid.com, 10-07-2017. [Consulta: 9 novembre 2018].
* ↑ «Laia, Ludmila, Carla, Kaci y Viola debutaron como rojiblancas». atleticodemadrid.com, 02-09-2017. [Consulta: 9 novembre 2018].
* ↑ «Laia Aleixandri». uefa.com. [Consulta: 9 novembre 2018].
* ↑ «Laia Aleixandri sufre una fractura de cúbito y radio». atleticodemadrid.com, 26-04-2018. [Consulta: 9 novembre 2018].
* ↑ «El Atlético de Madrid vuelve a sorprender al Barça y se lleva la liga femenina». elconfidencial.com, 13-05-2018. [Consulta: 9 novembre 2018].
* ↑ «Mariona Caldentey da la Copa de la Reina al Barcelona con un gol en el último minuto». marca.com, 02-06-2018. [Consulta: 9 novembre 2018].